8. การจัดการ

  8.1 โครงสร้างการจัดการ

-   โครงสร้างการจัดการของบริษัท ประกอบด้วย คณะกรรมการบริษัทฯ คณะกรรมการ

บริหาร และคณะกรรมการตรวจสอบ

(1) คณะกรรมการบริษัทฯ ณ วันที่ 31 ธันวาคม 2555 บริษัทฯมีกรรมการทั้งหมด 14 คน
ประกอบด้วย

กรรมการที่เป็นตัวแทนของผู้ถือหุ้นรายใหญ่ กรรมการที่เป็นผู้บริหารภายใน และกรรมการอิสระจาก

ภายนอก ดังนี้

  ----- ---------------- -------------- ----------------------------------
  1.    นายแพทย์บรรลุ      ศิริพานิช         ประธานกรรมการ / กรรมการอิสระ

  2.    นายแพทย์พงษ์พัฒน์    ปธานวนิช        รองประธานกรรมการและกรรมการผู้จัดการ

  3.    นายประเสริฐ       เจนศิริวานิช      ประธานกรรมการตรวจสอบ / กรรมการอิสระ

  4.    นายแพทย์วิญญู       เอี่ยมชีรางกูร     กรรมการ

  5.    นายแพทย์สิทธา      พิทักษ์อรรณพ      กรรมการ

  6.    นายแพทย์อิทธิ       ฉันศิริกาญจน      กรรมการ

  7.    นายคงธน          สฤษฏ์วานิช       กรรมการ

  8.    นางสมนึก          วิริยะวงศ์        กรรมการ

  9.    นางวรรณี          ประดิษฐยนต์      กรรมการ

  10    นายธีรศักดิ์         เอี่ยมชีรางกูร     กรรมการ

  11.   แพทย์หญิงสุวรรณา    ชูพิศาลยโรจน์     กรรมการ

  12.   นายธีรเดช         ตังเดชะหิรัญ      กรรมการอิสระ

  13.   นายชูศักดิ์          วิจักขณา         กรรมการอิสระ

  14.   นายเจษฎา         หังสพฤกษ์        กรรมการอิสระ
  ----- ---------------- -------------- ----------------------------------

-   กรรมการผู้มีอำนาจลงนามแทนบริษัท ประกอบด้วย นายพงษ์พัฒน์ ปธานวนิช หรือ นางสมนึก
    วิริยะวงศ์ คนใดคนหนึ่งลงลายมือชื่อร่วมกับ นายวิญูญู เอี่ยมชีรางกูร หรือ นายสิทธา
    พิทักษ์อรรณพ หรือ น.ส.สุวรรณา ชูพิศาลยโรจน์ อีกหนึ่งคนรวมเป็นสองคน
    และประทับตราสำคัญของบริษัท หรือ นายวิญญู เอี่ยมชีรางกูร ลงลายมือชื่อร่วมกับ นายสิทธา
    พิทักษ์อรรณพ หรือ น.ส.สุวรรณา ชูพิศาลยโรจน์
    รวมเป็นสองคนและประทับตราสำคัญของบริษัท

-   อำนาจหน้าที่ของกรรมการบริษัทฯ

1. กำหนดทิศทาง นโยบายและการดำเนินงานของบริษัท

2. พิจารณาอนุมัติ หรือยกเลิกโครงการลงทุนที่สำคัญของบริษัท

3. รับทราบผลการดำเนินงานของแต่ละไตรมาส

4. พิจารณาเห็นชอบงบการเงินรายไตรมาสที่ผ่านการสอบทานจากผู้สอบบัญชีแล้ว

และอนุมัติงบการเงินและงบการเงินรวมประจำปีที่ผ่านการตรวจสอบแล้ว

5.  แต่งตั้ง,โยกย้าย และถอดถอนคณะกรรมการบริหาร , ประธานกรรมการบริหาร ,
    กรรมการผู้จัดการ และผู้อำนวยการโรงพยาบาล

6.  พิจารณาอนุมัติการสั่งจ่ายเงินในส่วนที่เกินอำนาจอนุมัติของคณะกรรมการบริหาร
    แต่ต้องไม่เกินวงเงินหรือเกณฑ์ที่ตลาดหลักทรัพย์ฯกำหนด

(2) คณะกรรมการบริหาร ณ วันที่ 31 ธันวาคม 2555 บริษัทมีกรรมการบริหารมีทั้งหมด 5 คน

ประกอบด้วย

  ---- ---------------- -------------- -----------------------------------------------
  1.   นายแพทย์พงษ์พัฒน์    ปธานวนิช        ประธานกรรมการบริหาร

  2.   นายแพทย์วิญญู       เอี่ยมชีรางกูร     กรรมการ/กรรมการผู้จัดการ บจก.เพชรเกษมเวชกิจ

  3.   นายแพทย์สิทธา      พิทักษ์อรรณพ      กรรมการ/กรรมการผู้จัดการ บจก.เพชรบุรีเวชกิจ

  4.   นายแพทย์อิทธิ       ฉันศิริกาญจน      กรรมการ/ผู้อำนวยการโรงพยาบาลมหาชัย/กรรมการผู้จัดการ
                                       บจก.แม่กลองเวชกิจ

  5.   นายคงธน          สฤษฏ์วานิช       กรรมการ/รองผู้อำนวยการฝ่ายบริหาร
  ---- ---------------- -------------- -----------------------------------------------

-   อำนาจหน้าที่ของกรรมการบริหาร

1.  พิจารณากลั่นกรองและริเริ่มโครงการใหม่ เพื่อนำเสนอต่อคณะกรรมการบริษัท

2.  เป็นศูนย์รวมการปรึกษาหารือเพื่อกำหนดแผนงานนโยบายและโครงการใหม่ ๆ

3.  ประสานงานและกำหนดวิธีการทำงาน เพื่อให้เป็นไปในมาตรฐานแนวทางเดียวกัน

4.  ดูแลและติดตามผลการดำเนินงานให้เป็นไปตามแผนการดำเนินงานที่กำหนด

5.  แต่งตั้ง โยกย้าย และถอดถอน บุคลากรระดับรองผู้อำนวยการ หรือผู้บริหารระดับเดียวกัน

6.  พิจารณาอนุมัติการสั่งจ่ายเงินเพื่อสนับสนุนการดำเนินงานตามปกติหรือกรณีฉุกเฉิน
    รวมถึงการอนุมัติสั่งจ่ายเงินเพื่อการสั่งซื้อทรัพย์สิน ตามวงเงินที่บริษัทกำหนด

(3) คณะกรรมการตรวจสอบ ณ วันที่ 31 ธันวาคม 2555 บริษัทมีกรรมการตรวจสอบทั้งหมด 3 คน

ประกอบด้วย

  ---- ---------------- -------------- ----------------------------------
  1.   นายประเสริฐ       เจนศิริวานิช      ประธานกรรมการตรวจสอบ

  2.   นายชูศักดิ์          วิจักขณา         กรรมการตรวจสอบ

  3.   นายเจษฎา         หังสพฤกษ์        กรรมการตรวจสอบ
  ---- ---------------- -------------- ----------------------------------

-   อำนาจหน้าที่ของกรรมการตรวจสอบ

    1.  สอบทานให้บริษัทฯมีการรายงานทางการเงินอย่างถูกต้องและเพียงพอเป็นที่เชื่อถือได้

    2.  สอบทานให้บริษัทมีระบบการควบคุมภายในและระบบการตรวจสอบภายในที่เหมาะสมและมีประสิทธิภาพ

    3.  สอบทานให้บริษัทปฏิบัติตามข้อกำหนดของตลาดหลักทรัพย์ฯและกฎหมายที่เกี่ยวข้องกับธุรกิจของบริษัท

    4.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
        ให้เป็นไปตามกฎหมายและข้อกำหนดของตลาดหลักทรัพย์ฯ

    5.  พิจารณาคัดเลือกเสนอแต่งตั้งบุคคลซึ่งมีความเป็นอิสระเพื่อทำหน้าที่ผู้สอบบัญชีของบริษัท

    6.  ปฏิบัติการตามภารกิจต่าง ๆ ที่ได้รับมอบหมายจากคณะกรรมการบริษัท

8.2 การสรรหากรรมการและผู้บริหาร

(1) คณะกรรมการบริษัทฯ

  เนื่องจากบริษัทยังไม่มีการจัดตั้งคณะกรรมการสรรหา คณะกรรมการบริษัทจะเป็นผู้สรรหา

กรรมการ โดยพิจารณาจากคุณสมบัติ,ประสบการณ์ กับมีประวัติการทำงานที่โปร่งใส
และนำเสนอรายชื่อต่อคณะกรรมการบริษัท เพื่อพิจารณาก่อนนำเสนอต่อที่ประชุมผู้ถือหุ้นพิจารณาอนุมัติ

-   จำนวนกรรมการ

  คณะกรรมการบริษัทมีจำนวนไม่น้อยกว่า 5 คน ทั้งนี้ กรรมการไม่น้อยกว่ากึ่งหนึ่งของจำนวน

กรรมการทั้งหมดต้องมีถิ่นที่อยู่ในราชอาณาจักร
ในการประชุมสามัญประจำปีทุกครั้งให้กรรมการออกจากตำแหน่งหนึ่งในสาม
กรรมการซึ่งพ้นจากตำแหน่งตามวาระ อาจได้รับเลือกตั้งเข้ามาเป็นกรรมการใหม่ได้
และในการประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะครบองค์ประชุม

-   การเลือกตั้งกรรมการโดยที่ประชุมผู้ถือหุ้น ภายใต้หลักเกณฑ์ดังนี้

    1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

    2.  ในการเลือกกรรมการ
        อาจใช้วิธีออกเสียงลงคะแนนเลือกกรรมการเป็นรายบุคคลคราวละคน
        หรือคราวละหลายคนรวมกันเป็นคณะ ตามแต่ที่ประชุมผู้ถือหุ้นจะเห็นสมควร
        แต่ในการลงมติแต่ละครั้งผู้ถือหุ้นต้องออกเสียงด้วยคะแนนที่มีทั้งหมด
        จะแบ่งคะแนนแก่คนใด หรือคณะใด มากน้อยเพียงใดไม่ได้ หรือด้วยวิธีการอื่นใดไม่ได้

    3.  การออกเสียงลงคะแนนเลือกตั้งกรรมการให้ใช้เสียงข้างมาก
        หากมีคะแนนเสียงเท่ากันให้ผู้เป็นประธานที่ประชุมเป็นผู้ออกเสียงชี้ขาด

-   การพ้นจากตำแหน่ง

1.  ตาย

2.  ลาออก

3.  ขาดคุณสมบัติ หรือมีลักษณะต้องห้ามตามกฎหมายว่าด้วยบริษัทมหาชนจำกัด

4.  ที่ประชุมผู้ถือหุ้นลงมติให้ออก

5.  ศาลมีคำสั่งให้ออก

-   การถอดถอน

  เมื่อผู้ถือหุ้นมีมติให้กรรมการออก ด้วยคะแนนเสียงไม่น้อยกว่า 3 ใน 4 ของจำนวนผู้ถือหุ้นซึ่งมา

ประชุมและมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นซึ่งมาประชุม
และมีสิทธิออกเสียง

-   สิทธิในการลงคะแนน

  กรรมการคนหนึ่งมีเสียงหนึ่งในการลงคะแนน เว้นแต่กรรมการซึ่งมีส่วนได้เสียในเรื่องใดจะไม่มี

สิทธิออกเสียงในเรื่องนั้น กับไม่มีส่วนร่วมในการพิจารณาและหรือลงมติในรายการดังกล่าว

(2) คณะกรรมการบริหาร

  คณะกรรมการบริษัทเป็นผู้แต่งตั้งประธานกรรมการบริหาร และกรรมการบริหาร เพื่อทำหน้าที่

บริหารกิจการให้เป็นไปตามนโยบายและเป้าหมายที่คณะกรรมการบริษัทกำหนดไว้

บริษัทฯได้กำหนดนิยามกรรมการที่เป็นผู้บริหาร หมายถึง กรรมการที่มีส่วนร่วมในการบริหารงาน
และได้รับเงินค่าตอบแทนเป็นประจำทุกเดือน ในรูปของเงินเดือนหรือค่าตอบแทนอื่น ๆ

(3) คณะกรรมการตรวจสอบ

คณะกรรมการบริษัทเป็นผู้แต่งตั้งประธานกรรมการตรวจสอบและกรรมการตรวจสอบ
โดยกรรมการตรวจสอบจำนวน 1 คนเป็นผู้มีความรู้และประสบการณ์ด้านการเงินและบัญชี
รวมถึงมีความรู้เกี่ยวกับเหตุการณ์ที่มีผลกระทบต่อการเปลี่ยนแปลงของงบการเงิน
โดยกรรมการตรวจสอบทั้ง 3 ท่านล้วนเป็นกรรมการอิสระทั้งหมด

(4) ผู้บริหาร

คณะกรรมการบริหารเป็นผู้พิจารณาคัดเลือกบุคคลที่มีคุณสมบัติเหมาะสมเข้ารับตำแหน่ง

เจ้าหน้าที่บริหารของบริษัทฯ

(5) จำนวนกรรมการที่มาจากผู้ถือหุ้นรายใหญ่

ณ วันที่ 31 ธันวาคม 2555 จำนวนกรรมการที่มาจากผู้ถือหุ้นรายใหญ่มีจำนวน 6 ราย คือ

นายพงษ์พัฒน์ ปธานวนิช นายวิญญู เอี่ยมชีรางกูร น.ส.สุวรรณา ชูพิศาลยโรจน์ นางสมนึก
วิริยะวงศ์ นายธีรศักดิ์ เอี่ยมชีรางกูร และนางวรรณี ประดิษฐยนต์

8.3 ค่าตอบแทนกรรมการและผู้บริหาร

-   ค่าตอบแทนที่เป็นตัวเงิน

  การจัดสรรกำหนดค่าตอบแทนของบริษัทไม่ได้ผ่านคณะกรรมการพิจารณาค่าตอบแทน

เนื่องจากบริษัทยังไม่มีคณะกรรมการพิจารณาค่าตอบแทน
แต่ได้ผ่านการพิจารณาจากอนุกรรมการบริษัทและนำเสนอขออนุมัติจากที่ประชุมสามัญผู้ถือหุ้นประจำปี
อย่างไรก็ตามค่าตอบแทนดังกล่าวอยู่ในระดับใกล้เคียงกับธุรกิจในอุตสาหกรรมเดียวกัน
และเป็นค่าตอบแทนที่จะรักษากรรมการที่มีคุณสมบัติที่บริษัทต้องการ
ส่วนค่าบำเหน็จจะพิจารณาจากผลการดำเนินงานของบริษัท
โดยอัตราค่าตอบแทนจะเสนอต่อที่ประชุมคณะกรรมการบริษัทพิจารณา
และนำเข้าขออนุมัติจากที่ประชุมผู้ถือหุ้น

ค่าตอบแทนของผู้บริหาร ได้ผ่านการพิจารณาจากอนุกรรมการฝ่ายบริหาร
ซึ่งก็อยู่ในระดับใกล้เคียงกับธุรกิจในอุตสาหกรรมเดียวกัน
กับบริษัทมีการปรับปรุงให้ตรงกับสภาวะตลาดภายใต้การพิจารณาจากผลการทำงาน
กับผลการดำเนินงานของบริษัท

-   ค่าตอบแทนกรรมการ

+---+----------+----------+--------+---------+---------+-------------+
|   |          |          | การเข้า |         |         |             |
|   |          |          | ร่วมประ |         |         |             |
|   |          |          | ชุม/จำน |         |         |             |
|   |          |          | วนครั้งก |         |         |             |
|   |          |          | ารประช |         |         |             |
|   |          |          | ุมทั้งหมด |         |         |             |
+---+----------+----------+--------+---------+---------+-------------+
| ช |          |          | กรรมก  | กรรมการ | กรรมการ | ค่าตอบแทนรวม |
| ื่อ |          |          | ารบริษัท | ตรวจสอบ |         |             |
| ก |          |          |        |         | บริหาร   | (หน่วย :     |
| ร |          |          |        |         |         | ล้านบาท)     |
| ร |          |          |        |         |         |             |
| ม |          |          |        |         |         |             |
| ก |          |          |        |         |         |             |
| า |          |          |        |         |         |             |
| ร |          |          |        |         |         |             |
+---+----------+----------+--------+---------+---------+-------------+
| 1 | นพ.บรรลุ  | ศิริพานิช   | 4/4    | -       | -       | 0.31        |
| . |          |          |        |         |         |             |
+---+----------+----------+--------+---------+---------+-------------+
| 2 | น        | ปธานวนิช  | 4/4    | -       | 15/15   | 0.19        |
| . | พ.พงษ์พัฒน์ |          |        |         |         |             |
+---+----------+----------+--------+---------+---------+-------------+
| 3 | นา       | เ        | 4/4    | 4/4     | -       | 0.24        |
| . | ยประเสริฐ | จนศิริวานิช |        |         |         |             |
+---+----------+----------+--------+---------+---------+-------------+
| 4 | นพ.วิญญู   | เอ       | 4/4    | -       | 15/15   | 0.16        |
| . |          | ี่ยมชีรางกูร |        |         |         |             |
+---+----------+----------+--------+---------+---------+-------------+
| 5 | นพ.สิทธา  | พ        | 4/4    | -       | 15/15   | 0.16        |
| . |          | ิทักษ์อรรณพ |        |         |         |             |
+---+----------+----------+--------+---------+---------+-------------+
|   |          |          | การเข้า |         |         |             |
|   |          |          | ร่วมประ |         |         |             |
|   |          |          | ชุม/จำน |         |         |             |
|   |          |          | วนครั้งก |         |         |             |
|   |          |          | ารประช |         |         |             |
|   |          |          | ุมทั้งหมด |         |         |             |
+---+----------+----------+--------+---------+---------+-------------+
| ช |          |          | กรรมก  | กรรมการ | กรรมการ | ค่าตอบแทนรวม |
| ื่อ |          |          | ารบริษัท | ตรวจสอบ |         |             |
| ก |          |          |        |         | บริหาร   | (หน่วย :     |
| ร |          |          |        |         |         | ล้านบาท)     |
| ร |          |          |        |         |         |             |
| ม |          |          |        |         |         |             |
| ก |          |          |        |         |         |             |
| า |          |          |        |         |         |             |
| ร |          |          |        |         |         |             |
+---+----------+----------+--------+---------+---------+-------------+
| 6 | นพ.อิทธิ   | ฉ        | 4/4    | -       | 15/15   | 0.19        |
| . |          | ันศิริกาญจน |        |         |         |             |
+---+----------+----------+--------+---------+---------+-------------+
| 7 | นายคงธน  | สฤษฏ์วานิช | 4/4    | -       | 15/15   | 0.16        |
| . |          |          |        |         |         |             |
+---+----------+----------+--------+---------+---------+-------------+
| 8 | นางสมนึก  | วิริยะวงศ์  | 4/4    | -       | -       | 0.16        |
| . |          |          |        |         |         |             |
+---+----------+----------+--------+---------+---------+-------------+
| 9 | นางวรรณี  | ป        | 4/4    | -       | -       | 0.16        |
| . |          | ระดิษฐยนต์ |        |         |         |             |
+---+----------+----------+--------+---------+---------+-------------+
| 1 | นายธีรศักดิ์ | เอ       | 4/4    | -       | -       | 0.16        |
| 0 |          | ี่ยมชีรางกูร |        |         |         |             |
| . |          |          |        |         |         |             |
+---+----------+----------+--------+---------+---------+-------------+
| 1 | พ        | ชูพ       | 4/4    | -       | -       | 0.16        |
| 1 | ญ.สุวรรณา | ิศาลยโรจน์ |        |         |         |             |
| . |          |          |        |         |         |             |
+---+----------+----------+--------+---------+---------+-------------+
| 1 | นายชูศักดิ์  | วิจักขณา   | 4/4    | 4/4     | -       | 0.16        |
| 2 |          |          |        |         |         |             |
| . |          |          |        |         |         |             |
+---+----------+----------+--------+---------+---------+-------------+
| 1 | นพ.ธีรเดช | ต        | 4/4    | -       | -       | 0.16        |
| 3 |          | ังเดชะหิรัญ |        |         |         |             |
| . |          |          |        |         |         |             |
+---+----------+----------+--------+---------+---------+-------------+
| 1 | นายเจษฎา | หังสพฤกษ์  | 4/4    | 4/4     | -       | 0.16        |
| 4 |          |          |        |         |         |             |
| . |          |          |        |         |         |             |
+---+----------+----------+--------+---------+---------+-------------+

หมายเหตุ.-กรรมการบางท่านรับค่าตอบแทนจากบริษัทในเครือ
ซึ่งเป็นงบการเงินบริษัทซึ่งอยู่ในงบการเงินรวม

-ยังไม่รวมเงินบำเหน็จพิเศษประจำปี 2555 จำนวน 0.18 ล้านบาท/คน

-   ค่าตอบแทนผู้บริหาร ในปี 2555 ได้จ่ายค่าตอบแทนแก่ผู้บริหารเป็นเงินเดือน โบนัส
    และผลประโยชน์อื่น ๆ จำนวน 8 ราย เป็นเงินรวม 8.18 ล้านบาท

-   ค่าตอบแทนอื่น ไม่มี

  8.4 การกำกับดูแลกิจการ

บริษัทตระหนักว่าการปฏิบัติตามแนวทางการกำกับดูแลกิจการที่ดี
จะก่อให้เกิดประโยชน์ในการเป็นรากฐานและแนวทางในการดำเนินธุรกิจของบริษัท
ซึ่งจะทำให้บริษัทมีระบบการบริหารจัดการที่มีคุณภาพ, ประสิทธิภาพ, โปร่งใส และตรวจสอบได้ ซึ่ง
รายงานการปฏิบัติตามหลักการฯ สรุปได้ดังนี้

1.  สิทธิของผู้ถือหุ้น

ผู้ถือหุ้นทุกรายจะได้รับสิทธิพื้นฐานต่าง ๆ ของผู้ถือหุ้นในฐานะเจ้าของบริษัท สิทธิในการซื้อ ขาย
โอน หลักทรัพย์ที่ถืออยู่อย่างอิสระ สิทธิในการเข้าร่วมประชุมผู้ถือหุ้น,
การเสนอวาระการประชุมล่วงหน้า, การเสนอชื่อบุคคลเพื่อเข้ารับการเลือกตั้งเป็นกรรมการบริษัท,
สิทธิในการออกเสียงลงคะแนนในการพิจารณางบการเงิน, การแต่งตั้งหรือถอดถอนกรรมการ
การแต่งตั้งผู้สอบบัญชี และพิจารณาเรื่องต่าง ๆ ในที่ประชุมฯ
โดยผู้ถือหุ้นทุกคนมีสิทธิออกเสียงตามจำนวนหุ้นที่ถืออยู่ และมีสิทธิรับส่วนแบ่งผลกำไรจากบริษัทฯ

นอกจากนี้ บริษัทฯยังมีแนวทางปฏิบัติในการดูแลผู้ถือหุ้น
เพื่อส่งเสริมและอำนวยความสะดวกในการใช้สิทธิของผู้ถือหุ้น
โดยการเปิดเผยข้อมูลที่สำคัญเกี่ยวกับการดำเนินธุรกิจของบริษัท ผ่านระบบ SETPORTAL
ของตลาดหลักทรัพย์แห่งประเทศไทย

1.1 การประชุมผู้ถือหุ้น กำหนดจัดปีละครั้ง ภายใน 4 เดือนตั้งแต่วันสิ้นสุดของรอบบัญชี หรือวันที่
31 ของปี หรือตามแต่กฎหมายจะกำหนด

(1) ก่อนวันประชุมผู้ถือหุ้น

-   บริษัทเปิดโอกาสให้สิทธิผู้ถือหุ้นรายเดียว หรือหลายรายรวมกันไม่น้อยกว่าร้อยละ 10 ของ

จำนวนหุ้นทั้งหมดของบริษัท
มีสิทธิเสนอวาระและเสนอชื่อบุคคลที่มีคุณสมบัติเหมาะสมเพื่อเข้ารับการพิจารณาแต่งตั้งให้ดำรงตำแหน่งกรรมการของบริษัทในการประชุมสามัญผู้ถือหุ้นประจำปี
โดยได้แจ้งให้ผู้ถือหุ้นทราบผ่านช่องทางเผยแพร่ข้อมูลของตลาดหลักทรัพย์แห่งประเทศไทย
และเผยแพร่หลักเกณฑ์พร้อมรายละเอียดบนเว็บไซต์ของบริษัทเป็นการล่วงหน้าก่อนการประชุม
สำหรับการประชุมฯปีที่ผ่านมาได้กำหนดระยะเวลาระหว่างวันที่ 15 ธันวาคม 2554 ถึงวันที่ 15
มกราคม 2555
และปรากฏว่าช่วงเวลาดังกล่าวไม่มีมีผู้ถือหุ้นเสนอวาระการประชุมฯและเสนอบุคคลฯ

-   บริษัทจัดส่งหนังสือเชิญประชุมโดยระบุรายละเอียด วัน เวลา สถานที่ และวาระการประชุม

โดยระบุอย่างชัดเจนว่าเป็นเรื่องเพื่อทราบ เพื่อขออนุมัติ หรือเพื่อพิจารณา
รวมถึงความเห็นของคณะกรรมการ
เอกสารสำคัญที่ส่งไปพร้อมหนังสือเชิญประชุมคือแบบหนังสือมอบฉันทะ
สำหรับใช้ในกรณีผู้ถือหุ้นไม่สามารถเข้าร่วมประชุมด้วยตนเอง
โดยบริษัทได้จัดเตรียมอากรสำหรับปิดบนหนังสือมอบฉันทะไว้บริการที่ด้านหน้าของห้องประชุม

(2) วันประชุมผู้ถือหุ้น

-   เนื่องจากผู้ถือหุ้นส่วนใหญ่เป็นคนในพื้นที่จังหวัดสมุทรสาคร ดังนั้น บริษัทฯจึงได้จัดประชุม

สามัญผู้ถือหุ้นประจำปี 2555 ณ ห้องประชุมใหญ่ของบริษัทเช่นเดียวกับปีก่อน ๆ ที่ผ่านมา
โดยในปีที่ผ่านมา ได้จัดขึ้นเมื่อวันที่ 26 เมษายน 2555 ผู้เข้าร่วมประชุมประกอบด้วย
กรรมการบริษัท, กรรมการตรวจสอบ, ผู้สอบบัญชี และที่ปรึกษากฎหมาย

-   ก่อนเริ่มการประชุม บริษัทเปิดให้ผู้ถือหุ้นและผู้รับมอบฉันทะลงทะเบียน เพื่อเข้าร่วมประชุม

ล่วงหน้าก่อนการประชุมประมาณ 1 ชั่วโมง ผู้ถือหุ้นจะได้รับใบลงคะแนน
สำหรับใช้กรณีวาระที่ต้องมีการลงมติ และมีผู้ถือหุ้นไม่เห็นด้วยหรืองดออกเสียง

-   ประธานที่ประชุมจะชี้แจงวิธีการออกเสียงลงคะแนนหรือนับคะแนนก่อนเริ่มการประชุมการ

ออกเสียงลงคะแนนกระทำโดยเปิดเผยด้วยวิธียกมือ โดยนับ 1 หุ้นเป็น 1 เสียง
ประธานในที่ประชุมดำเนินการประชุมตามวาระที่กำหนดในหนังสือเชิญประชุม
โดยไม่มีการขอให้ที่ประชุมพิจารณาเรื่องอื่นนอกเหนือจากวาระที่กำหนดไว้ในหนังสือนัดประชุม
ในแต่ละวาระประธานฯจะขอให้ผู้เข้าร่วมประชุมลงมติอนุมัติโดยใช้วิธีชูมือ
ในที่ประชุมครั้งที่ผ่านมาที่ประชุมมีมติเอกฉันท์อนุมัติทุกวาระตามที่เสนอ
นอกจากนี้ที่ประชุมได้เปิดโอกาสให้ผู้ถือหุ้นได้แสดงความคิดเห็นและข้อเสนอแนะในวาระต่าง ๆ
อย่างอิสระก่อนการลงมติในวาระใด ๆ อย่างเปิดเผย

(3) หลังการประชุมผู้ถือหุ้น

-   บริษัทมีการบันทึกรายงานประชุมผู้ถือหุ้น โดยบันทึกรายชื่อกรรมการที่เข้าร่วมประชุม

สรุปสาระสำคัญในแต่ละวาระการประชุม คำถาม,คำตอบ,ความคิดเห็นและมติของที่ประชุม
โดยระบุจำนวนคะแนนเสียที่เห็นด้วย ไม่เห็นด้วย และงดออกเสียง
กับส่งให้ตลาดหลักทรัพย์และนายทะเบียนบริษัทมหาชนภายใน 14 วัน นับจากวันที่ประชุม
และได้เผยแพร่รายงานการประชุม และวีดีทัศน์ในที่ประชุมบนเว็บไซต์ของบริษัทด้วย

2.  การจ่ายปันผล บริษัทยึดถือแนวทางการดำเนินธุรกิจอย่างระมัดระวัง เพื่อยังประโยชน์

สูงสุดและเพิ่มมูลค่าหุ้นแก่ผู้ถือหุ้น
โดยสามารถแบ่งกำไรส่วนหนึ่งจากการดำเนินงานให้แก่ผู้ถือหุ้นอย่างสม่ำเสมอ
กับบริษัทได้กำหนดเป็นนโยบายที่จะจ่ายเงินปันผลไม่ต่ำกว่าร้อยละ 40 ของกำไรสุทธิให้แก่ผู้ถือหุ้น
แต่ทั้งนี้การจ่ายเงินปันผลจะพิจารณาภายใต้สภาวะเศรษฐกิจ กำไรจากการดำเนินงาน
และแผนการลงทุนต่าง ๆ ในอนาคต
ผู้ถือหุ้นจะทราบผลการจ่ายเงินปันผลในแต่ละปีจากมติที่ประชุมผู้ถือหุ้นฯ
หรือที่ประชุมคณะกรรมการบริษัท ผ่านช่องทางเผยแพร่ข้อมูลของตลาดหลักทรัพย์แห่งประเทศไทย
และผู้ถือหุ้นจะได้รับเงินปันผลภายในไม่เกิน 1
เดือนหลังจากการประชุมผู้ถือหุ้นหรือมติที่ประชุมคณะกรรมการบริษัทอนุมัติแล้วแต่กรณี

2.  การปฏิบัติต่อผู้ถือหุ้นอย่างเท่าเทียมกัน

บริษัทเคารพในสิทธิของผู้ถือหุ้นและให้ความสำคัญต่อการปฏิบัติต่อผู้ถือหุ้นรายใหญ่หรือรายย่อยอย่างเท่าเทียมกัน
ปฏิบัติต่อผู้ถือหุ้นทุกรายตามสิทธิพื้นฐานของผู้ถือหุ้น

ผู้ถือหุ้นสามารถใช้สิทธิเสนอวาระ
และเสนอชื่อบุคคลที่มีคุณสมบัติเหมาะสมเพื่อเข้ารับการพิจารณาแต่งตั้งให้ดำรงตำแหน่งกรรมการของบริษัทในการประชุมสามัญผู้ถือหุ้นประจำปี

ผู้ถือหุ้นมีสิทธิมอบฉันทะให้ผู้อื่นเข้าร่วมประชุมและลงมติแทนตนในการประชุมฯ
ในกรณีผู้ถือหุ้นไม่สามารถเข้าร่วมประชุมด้วยตนเอง นอกจากนี้ผู้ถือหุ้นสามารถมอบฉันทะให้กรรมการ
, กรรมการอิสระ เข้าร่วมประชุมแทน
โดยเลือกใช้หนังสือมอบฉันทะตามแบบประกาศของกรมพัฒนาธุรกิจการค้า แบบ ก
(แบบที่ง่ายไม่ซับซ้อน) หรือ แบบ ข (แบบที่กำหนดรายการต่าง ๆ ที่ละเอียดชัดเจนตายตัว)
แบบใดแบบหนึ่งที่บริษัทฯได้จัดส่งให้พร้อมหนังสือเชิญประชุม
หรือสามารถดาวน์โหลดแบบหนังสือมอบฉันทะดังกล่าวหน้าเว็บไซต์ของบริษัท

ผู้ถือหุ้นที่มีรายการเกี่ยวโยงหรือส่วนได้ส่วนเสียกับวาระการประชุมวาระใดวาระหนึ่ง
จะไม่มีสิทธิออกเสียงลงคะแนนในวาระนั้น ๆ

ผู้ถือหุ้นมีสิทธิอย่างเท่าเทียมกันในการแสดงความคิดเห็นหรือตั้งคำถามได้อย่างเสมอภาค
ตลอดจนการให้ข้อเสนอแนะต่าง ๆ อย่างอิสระ

3. บทบาทของผู้มีส่วนได้เสีย

บริษัทตระหนักถึงสิทธิและบทบาทของผู้มีส่วนได้เสียต่าง ๆ
ผู้มีส่วนได้เสียทุกกลุ่มจะได้รับการปฏิบัติจากบริษัทตามสิทธิตามกฎหมายและข้อตกลงที่มีอยู่กับบริษัทอย่างเป็นธรรม
เสมอภาค ยึดมั่นในความซื่อสัตย์ และไม่กระทำใด ๆ อันจะเป็นการละเมิดสิทธิของผู้ส่วนได้เสีย
กลุ่มผู้มีส่วนได้เสียกับบริษัทประกอบด้วย

-   ผู้ถือหุ้น มีสิทธิขั้นพื้นฐานตามกฎหมาย และข้อบังคับของบริษัท การประชุมสามัญผู้ถือหุ้น

ประจำปีเป็นช่องทางหนึ่งที่ผู้ถือหุ้นจะสามารถใช้สิทธิในการตรวจสอบและควบคุมการทำงานของบริษัท
บริษัทส่งเสริมให้ผู้ถือหุ้นสอบถาม, แสดงความคิดเห็น และเสนอแนะแนวทางต่าง ๆ
ในส่วนของบริษัทมีหน้าที่มุ่งมั่นในการดำเนินธุรกิจให้ได้ผลประกอบการที่ดี
เพื่อให้เกิดผลกำไรและสร้างมูลค่าเพิ่มในแก่ผู้ถือหุ้นในรูปของเงินปันผล

-   พนักงาน บริษัทถือว่าพนักงานทุกคนเป็นทรัพยากรที่มีคุณค่า และเป็นปัจจัยสำคัญที่จะ

นำพาความสำเร็จในการดำเนินธุรกิจ บริษัทปฏิบัติต่อพนักงานอย่างเป็นธรรมและเท่าเทียมกัน
เคารพในสิทธิส่วนบุคคล ให้ความสำคัญกับการพัฒนาตัวบุคคลและองค์กร
รวมถึงการสร้างความผูกพันของพนักงานในองค์กร โดยใช้แบบสำรวจ 360 องศา , Q 12 และ
Happinometer เป็นตัววัดระดับ
ให้โอกาสในการทำงานและส่งเสริมการพัฒนาความรู้โดยการอบรมทั้งภายในและภายนอกสถานที่
เพื่อเสริมสร้างศักยภาพและขีดความสามารถในการทำงาน รวมถึงการให้ทุนการศึกษาต่อเนื่อง
มีการประเมินผลการทำงานเพื่อกำหนดค่าตอบแทนที่เหมาะสมเป็นธรรมตามความรู้ ความสามารถ
และความรับผิดชอบ
โดยค่าตอบแทนอยู่ในระดับใกล้เคียงกับผู้ประกอบกิจการอื่นในธุรกิจประเภทเดียวกัน
ในส่วนของสวัสดิการนอกจากสวัสดิการตามที่กฎหมายกำหนดแล้ว
บริษัทยังจัดให้มีสวัสดิการด้านรักษาพยาบาลแก่ทั้งตัวพนักงานและสิทธิพิเศษแก่บุคคลในครอบครัว
การจัดทำประกันอุบัติเหตุและประกันชีวิต และสวัสดิการสมาชิกกองทุนสำรองเลี้ยงชีพ

-   ลูกค้าหรือผู้ป่วย บริษัทถือการสร้างความพึงพอใจให้แก่ลูกค้าเป็นสิ่งสำคัญในการดำเนินธุรกิจ
    บริษัทให้บริการผู้ป่วยตามมาตรฐานวิชาชีพทางการแพทย์และการพยาบาล
    บริษัทตระหนักและคำนึงถึงสิทธิของผู้ป่วย พยายามสนองตอบความต้องการสร้างความพึงพอใจ
    ตลอดจนสร้างความมั่นใจให้แก่ผู้ใช้บริการ เน้นให้บุคลากรทางการแพทย์ และพนักงาน
    ปฏิบัติหน้าที่อย่างมีคุณธรรม จริยธรรม และจรรยาบรรณแห่งวิชาชีพ ให้บริการด้วยความสุภาพ
    อ่อนโยน ซื่อสัตย์สุจริต และรับผิดชอบ
    ให้บริการที่มีคุณภาพในราคายุติธรรมที่ยอมรับได้ทั้งสองฝ่าย
    และถือว่าประวัติทางการแพทย์ของลูกค้าเป็นความลับ ไม่เปิดเผยต่อบุคคลที่สาม
    ยกเว้นแต่จะได้รับอนุญาตจากลูกค้า นอกจากนี้บริษัทยังรับฟังความคิดเห็น,ข้อร้องเรียน
    เพื่อนำมาตรวจสอบและแก้ไขการให้บริการ

บริษัทเคารพในสิทธิของผู้ป่วย โดยถือปฏิบัติตามประกาศและข้อกำหนดต่าง ๆ ได้แก่

1.  พระราชบัญญัติคุ้มครองผู้บริโภค พ.ศ. 2522 กำหนดสิทธิของผู้ป่วย
    ประกอบด้วยสิทธิในการตัดสินใจที่จะรับหรือเลือกบริการทางการแพทย์
    สิทธิที่จะได้รับบริการทางการแพทย์ที่มีมาตรฐาน สิทธิที่จะได้รับการบอกกล่าวหรือสิทธิที่จะรู้
    สิทธิส่วนตัวและสิทธิในครอบครัว สิทธิที่จะได้รับความปลอดภัย
    สิทธิที่จะได้รับการชดเชยความเสียหาย และสิทธิที่จะได้รับการปกปิดเรื่องราวไว้เป็นความลับ

2.  ประกาศสิทธิของผู้ป่วยของผู้ประกอบวิชาชีพและหน่วยงานที่มีส่วนสัมพันธ์กับผู้ป่วยโดยตรง ได้แก่
    แพทย-สภา สภาการพยาบาล สภาเภสัชกรรม ทันตกรรมสภา
    และคณะกรรมการควบคุมประกอบโรคศิลป

-   สคู่ค้า ให้ความสำคัญกับการจัดซื้อ เพราะเป็นต้นทุนสำคัญในการดำเนินธุรกิจ คู่ค้าจึงเปรียบ

เสมือนผู้สนับสนุนในการดำเนินธุรกิจ ซึ่งต่างฝ่ายต่างต้องเกื้อหนุนเอื้อประโยชน์ร่วมกัน
บริษัทปฏิบัติต่อคู่ค้าทุกรายด้วยความเสมอภาค และเป็นธรรม ตามข้อตกลง,เงื่อนไข
หรือสัญญาทางการค้าอย่างเคร่งครัด

-   คู่แข่งทางการค้า บริษัทปฏิบัติตามกรอบกติกาของการแข่งขันที่เป็นธรรม มีจรรยาบรรณ

ภายใต้กรอบกฎหมาย ไม่แสวงหาข้อมูลที่เป็นความลับของคู่แข่งทางการค้าด้วยวิธีการไม่สุจริต
ไม่ทำลายชื่อเสียงของคู่แข่งโดยปราศจากข้อมูลความจริง
กับบริษัทไม่มีนโยบายประสานประโยชน์ระหว่างกันเพื่อเอาเปรียบลูกค้า

-   เจ้าหนี้ บริษัทถือเป็นความรับผิดชอบอย่างเคร่งครัดที่ต้องปฏิบัติตามเงื่อนไขตามสัญญา

หรือข้อผูกพันที่มีกับเจ้าหนี้ทั้งเจ้าหนี้การค้าและเจ้าหนี้สถาบันการเงิน
และแจ้งให้เจ้าหนี้ทราบล่วงหน้าหากไม่สามารถปฏิบัติตามเงื่อนไขในสัญญาได้

-   สิ่งแวดล้อม บริษัทให้ความสำคัญในการดำเนินธุรกิจภายใต้มาตรฐานสิ่งแวดล้อมตามที่

กฎหมายกำหนด รวมถึงส่งเสริมการใช้ทรัพยากรอย่างมีประสิทธิภาพ,
รณรงค์ให้ร่วมกันอนุรักษ์พลังงานทั้งภายในและภายนอกพื้นที่โรงพยาบาล

-   ชุมชนและสังคม บริษัทให้ความสำคัญและมีส่วนร่วมในเรื่องความรับผิดชอบต่อชุมชนและ

สังคม โดยมุ่งเน้นให้เกิดการพัฒนาชุมชนและสิ่งแวดล้อม
ให้ความร่วมมือกับเจ้าหน้าที่ภาครัฐและหน่วยงานที่เกี่ยวข้อง สนับสนุนกิจกรรมด้านสาธารณะ
โดยนำความรู้และความเชี่ยวชาญในธุรกิจคือทางการแพทย์ไปให้บริการเป็นสาธารณะกุศล
ทั้งนี้การดำเนินงานตามโครงการต่าง ๆ จะเป็นไปอย่างต่อเนื่องสม่ำเสมอ และมีการติดตามผล
กิจกรรมการต่าง ๆ ที่จัดขึ้นเพื่อสนับสนุนและช่วยเกื้อกูลชุมชน ดังนี้

1.  กิจกรรมด้านให้บริการสาธารณสุข

    -   ศูนย์การแพทย์เฉพาะทาง โรงพยาบาลมหาชัย จัดกิจกรรม “เพื่อสุขภาพที่ดี”
        ให้คำปรึกษาด้านสุขภาพ ณ สวนสุขภาพ ศาลเจ้าพ่อหลักเมือง จังหวัดสมุทรสาคร จำนวน
        8 ครั้ง

    -   โรงพยาบาลมหาชัย
        จัดกิจกรรมออกหน่วยบริการปฐมพยาบาลและตรวจสุขภาพในงานเทศกาลอาหารทะเลจังหวัดสมุทรสาคร
        ,งานเทศกาลปลาทูอร่อยที่ท่าฉลอม และงานสมุทรสาครเอ็กซ์โป

    -   ฝ่ายส่งเสริมสุขภาพและกิจกรรมพิเศษ โรงพยาบาลมหาชัย 2 จัดโครงการสานสัมพันธ์
        “เก้าแสนพลาซ่า” เข้าเยี่ยมและให้บริการตรวจสุขภาพ
        พร้อมให้คำปรึกษาแก่เจ้าของกิจการบริเวณดังกล่าว

    -   โรงพยาบาลมหาชัย 2 ร่วมกับมูลนิธิตับ จัดกิจกรรม เรารักตับ ครั้งที่ 9
        ให้บริการตรวจคัดกรองไวรัสตับอักเสบบี

    -   โรงพยาบาลมหาชัย 2 ร่วมกับธนาคารกรุงไทย จำกัด (มหาชน)
        สาขาสามพราน,นครชัยศรี และสนามจันทร์ จัดกิจกรรม “สุขภาพดีกับธนาคารกรุงไทย”
        โดยให้บริการตรวจคัดกรอง น้ำตาลในเลือด ตรวจวัดความดันโลหิต

    -   โรงพยาบาลมหาชัย 2 ร่วมกับสถานีตำรวจโพธิ์ทองจัดกิจกรรม วันตำรวจแห่งชาติ
        ให้บริการตรวจสุขภาพให้กับเจ้าหน้าที่และประชาชนที่เข้าร่วมงาน

    -   โรงพยาบาลแม่กลอง
        ออกหน่วยปฐมพยาบาลในงานเทศกาลกินปลาทูและของดีเมืองแม่กลอง
        จังหวัดสมุทรสงคราม

    -   โรงพยาบาลเพชรรัชต์ ออกหน่วยตรวจสุขภาพ ให้กับนักเรียน 3
        โรงเรียนในเขตอำเภอหัวหิน จังหวัดประจวบคีรีขันธ์

    -   โรงพยาบาลเพชรรัชต์ ออกหน่วยกิจกรรมส่งเสริมพัฒนาการสำหรับเด็กปฐมวัย
        โรงเรียนมัธยมสาธุการ อำเภอหัวหิน จังหวัดประจวบคีรีขันธ์

2.  กิจกรรมด้านสัมมนาและการให้ความรู้ด้านสาธารณสุข

    -   ศูนย์การแพทย์เฉพาะทาง โรงพยาบาลมหาชัย จัดสัมมนาให้ความรู้ทางการแพทย์ด้าน
        หัวใจ , ระบบทางเดินอาหารและตับ และอายุรกรรมระบบประสาทและสมอง

    -   คลินิกเด็ก โรงพยาบาลมหาชัย จัดสัมมนา “รู้ทัน ปัญหา ภูมิแพ้เด็ก”

    -   คลินิกสูตินารีเวช โรงพยาบาลมหาชัย จัดเสวนา “40
        สัปดาห์เคล็ดลับการดูแลคุณแม่ตั้งครรภ์”

    -   ฝ่ายเวชกรสัมพันธ์ โรงพยาบาลมหาชัย จัดสัมมนา “ การคัดกรองโรคมะเร็งสำไส้ใหญ่”
        สำหรับเจ้าหน้าที่สาธารณสุขในชุมชนจังหวัดสมุทรสาคร

    -   ศูนย์การแพทย์เฉพาะทาง โรงพยาบาลมหาชัย จัดสัมมนา “ไวรัสตับอักเสบบี
        ติดง่ายกว่าที่คิด”

    -   คลินิกมะเร็งเต้านม โรงพยาบาลมหาชัย จัดเสวนา
        “มีนมเมื่อไร...เสี่ยงมะเร็งเต้านมได้”

    -   โรงพยาบาลมหาชัย 2 ร่วมกับโรงเรียนสุคนธีรวิทย์ อำเภอสามพราน จังหวัดนครปฐม
        จัดกิจกรรม ให้ความรู้ด้านการปฐมพยาบาลเบื้องต้นให้กับนักเรียนระดับมัธยมศึกษา
        จำนวน 300 คน

    -   โรงพยาบาลมหาชัย 2 จัดกิจกรรมให้ความรู้
        “สร้างภูมิคุ้มกันให้ลูกอย่างไรเมื่ออยู่ในโรงเรียน”
        สำหรับผู้ปกครองโรงเรียนในเขตกรุงเทพฯ และนครปฐม

    -   โรงพยาบาลมหาชัย 2 ร่วมกับโรงเรียนนาคประสิทธิ์ จัดกิจกรรมให้ความรู้และ work
        shop “การเปลี่ยนแปลงในเพศหญิง” และ “สุขบัญญัติ 10 ประการ
        และการปฐมพยาบาลเบื้องต้น”

    -   โรงพยาบาลมหาชัย 2 ร่วมกับโรงเรียนวัดบางแคเหนือ จัดกิจกรรมให้ความรู้
        “รณรงค์โรคไข้หวัดนก”

    -   โรงพยาบาลมหาชัย 2 ร่วมกับโรงเรียนนักบุญเปโตร จัดกิจกรรมให้ความรู้
        “หลักสูตรยาเสพติด”

    -   โรงพยาบาลมหาชัย 2 ร่วมกับศูนย์เด็กเล็กวิทยาเขตสิรินธรราชวิทยาลัยในพระราชูปถัมภ์
        จัดกิจกรรมให้ความรู้ “การปฐมพยาบาลเบื้องต้นในเด็ก”

    -   โรงพยาบาลมหาชัย 2 จัดสัมมนาเชิงปฏิบัติการสำหรับคุณแม่ตั้งครรภ์ ครั้งที่ 4

    -   โรงพยาบาลมหาชัย 3 จัดอบรมหลักสูตร อาสาสมัครด้านสุขภาพประจำโรงงาน รุ่นที่
        5-8

3.  กิจกรรมบริจาคโลหิตถวายเป็นพระราชกุศล

    -   ศูนย์การแพทย์เฉพาะทาง โรงพยาบาลมหาชัย ร่วมกับสภากาชาดไทย และสโมสรโรตารี
        สมุทรสาคร จัดกิจกรรม “น้อมจิต บริจาคโลหิตเฉลิมพระเกียรติมหาราชินี” จำนวน 4
        ครั้ง

    -   โรงพยาบาลเพชรรัชต์ จัดกิจกรรม “น้อมจิต บริจาคโลหิตเฉลิมพระเกียรติมหาราชินี”

4.  กิจกรรมอื่น ๆ

    -   โรงพยาบาลมหาชัย จัดงานวันเด็กแห่งชาติ ปี 2555

    -   โรงพยาบาลแม่กลอง ร่วมกับสโมสรโรตารีสมุทรสงคราม จัดงานวันเด็กแห่งชาติ ปี
        2555

    -   โรงพยาบาลเพชรรัชต์ เข้าร่วมเตะฟุตบอลการกุศลกับทีมต่างชาติ
        เพื่อหารายได้ถวายเป็นพระราชกุศลในวันคล้ายวันเฉลิมพระชนม์พรรษาของสมเด็จพระนางเจ้าสิริกิติ์
        พระบรมราชินีนาถ

    -   โรงพยาบาลมหาชัย 3 จัดบรรยายธรรมประจำปี หัวข้อ
        “เปลี่ยนทุกข์เป็นสุขในภาวะวิกฤต” โดยพระอาจารย์คึกฤทธิ์ โสตถิผโล
        เจ้าอาวาสวัดนาป่าพง จังหวัดนครนายก

4.  การเปิดเผยข้อมูลและความโปร่งใส

บริษัทตระหนักถึงความสำคัญในการเปิดเผยข้อมูลที่สำคัญของบริษัท
ทั้งข้อมูลทางการเงินและข้อมูลสำคัญที่เกี่ยวข้องต่าง ๆ ที่มีผลกระทบกับราคาหลักทรัพย์ของบริษัท
เช่น การได้มาซึ่งทรัพย์สินจากเงินลงทุนต่าง ๆ เป็นต้น ซึ่งต้องถูกเปิดเผยอย่างถูกต้อง ครบถ้วน
เชื่อถือได้ และทันต่อเหตุการณ์ ให้กับผู้ถือหุ้นและผู้เกี่ยวข้องที่มีส่วนได้ส่วนเสียทุกฝ่าย
ตามข้อกำหนดและกฎระเบียบของคณะกรรมการกำกับหลักทรัพย์และตลาดหลักทรัพย์
ตลาดหลักทรัพย์แห่งประเทศไทย และหน่วยงานที่เกี่ยวข้อง

ในปีที่ผ่านมา นอกจากการเปิดเผยแบบแสดงรายงานข้อมูลประจำปี หรือแบบ 56-1
ผ่านระบบสื่ออิเลคทรอนิคส์ของตลาดหลักทรัพย์ฯแล้ว บริษัทยังได้เปิดเผยรายละเอียดต่าง ๆ
เกี่ยวกับการประชุมสามัญผู้ถือหุ้น รวมถึงรายงานประจำปี (แบบ 56-2) ผ่านทางเว็บไซต์ของบริษัท

คณะกรรมการบริษัทได้จัดให้มีรายงานความรับผิดชอบทางการเงินของบริษัทและบริษัทย่อย
ตามงบการเงินที่ได้จัดทำขึ้นอย่างมีเหตุมีผลและมีความเชื่อถือได้
สอดคล้องกับรายงานของคณะกรรมการตรวจสอบ
ซึ่งประกอบด้วยกรรมการที่ไม่ได้เป็นผู้บริหารและเป็นกรรมการอิสระ
โดยได้แสดงในรายการประจำปี
กับผู้สอบบัญชีของบริษัทได้ตรวจสอบตามมาตรฐานการสอบบัญชีที่รับรองทั่วไป
และมีความเห็นว่างบการเงินของบริษัทถูกต้องตามที่ควรในสาระสำคัญตามหลักของบัญชีที่รับรองทั่วไป

ด้านนักลงทุนสัมพันธ์ บริษัทไม่ได้จัดตั้งหน่วยงานเฉพาะ
แต่ได้กำหนดให้ส่วนงานเลขานุการของบริษัททำหน้าที่เป็นศูนย์กลางเปิดเผยข้อมูลเกี่ยวกับบริษัท
ผลการดำเนินงาน หรือข้อมูลต่าง ๆ
นอกจากนี้ผู้สนใจยังสามารถติดต่อหรือหาข้อมูลที่เปิดเผยของบริษัทที่
www.mahachaihospital.com หรือที่ e-mail address: mchai@mahachaihospital.com

5. ความรับผิดชอบของคณะกรรมการ

1.  คณะกรรมการบริษัท

คณะกรรมการบริษัทตระหนักถึงความสำคัญในบทบาทและความรับผิดชอบในการปฏิบัติงาน
การปฏิบัติหน้าที่จึงเป็นไปด้วยความระมัดระวัง ซื่อสัตย์สุจริต มีความเป็นอิสระจากฝ่ายจัดการ
คณะ-กรรมการบริษัท ประกอบด้วยบุคคลที่มีความรู้ ความเชี่ยวชาญจากหลากหลายสาขา
มีวิสัยทัศน์ที่เป็นประโยชน์ต่อบริษัท

คณะกรรมการบริษัทมีหน้าที่ต้องปฏิบัติตามกฎหมาย, วัตถุประสงค์, ข้อบังคับของบริษัท ,
มติที่ประชุมผู้ถือหุ้น , พระราชบัญญัติบริษัทมหาชน
และประกาศหรือพระราชบัญญัติหลักทรัพย์และตลาดหลักทรัพย์

โครงสร้างกรรมการ ณ วันที่ 31 ธันวาคม 2555 มีจำนวน 14 ท่าน ประกอบด้วย
กรรมการซึ่งเป็นตัวแทนจากผู้ถือหุ้นรายใหญ่, กรรมการจากผู้บริหารภายใน
และกรรมการอิสระจากภายนอก

-   กรรมการที่เป็นผู้บริหาร จำนวน 5 ท่าน คิดเป็นสัดส่วนอัตรา 36%

-   กรรมการที่ไม่ได้เป็นผู้บริหาร จำนวน 9 ท่าน คิดเป็นสัดส่วนอัตรา 64%

-   กรรมการที่เป็นอิสระ จำนวน 5 ท่าน คิดเป็นสัดส่วนอัตรา 36%

  ประธานกรรมการบริษัท ไม่ได้เป็นบุคคลเดียวกับกรรมการผู้จัดการ เพื่อเป็นการแบ่งแยกหน้าที่

ในการกำหนดนโยบายการกำกับดูแล และ การบริหารงานประจำ

คณะกรรมการบริษัท และกรรมการตรวจสอบ มีการประชุมอย่างน้อย 3 เดือนต่อครั้ง
โดยประธานกรรมการหรือผู้ซึ่งได้รับมอบหมายส่งหนังสือนัดประชุมไปยังกรรมการ
พร้อมรายละเอียดวาระการประชุมและเอกสารประกอบต่าง ๆ ไปยังกรรมการไม่น้อยกว่า 7
วันก่อนวันประชุม เพื่อให้คณะกรรมการมีเวลาศึกษาข้อมูลก่อนเข้าร่วมประชุม

คณะกรรมการบริหาร กำหนดมีการประชุมเดือนละ 2 ครั้ง
หรือหากมีเรื่องเร่งด่วนก็จะนัดประชุมพิเศษ ในปีที่ผ่านมามีการประชุมทั้งหมด 15 ครั้ง

บริษัทมีกรรมการอิสระ จำนวน 5 ท่าน
ซึ่งเป็นจำนวนตามเงื่อนไขสัดส่วนกรรมการอิสระที่คณะกรรมการกำกับหลักทรัพย์และตลาดหลักทรัพย์แห่งประเทศไทยกำหนด
และบริษัทได้กำหนดนิยามของกรรมการอิสระ ซึ่งสอดคล้องกับหลักเกณฑ์ที่กำหนด ดังนี้.-

1.  ถือหุ้นไม่เกินร้อยละ 5 ของจำนวนหุ้นที่ชำระแล้วของบริษัท , บริษัทย่อย , บริษัทร่วม ,
    บริษัทที่เกี่ยวข้อง รวมถึงหุ้นที่ถือโดยบุคคลที่เกี่ยวข้องกัน

2.  ไม่เป็นลูกจ้าง พนักงาน หรือที่ปรึกษาที่ได้รับเงินเดือนประจำจากบริษัท , บริษัทย่อย ,
    บริษัทร่วม, บริษัทที่เกี่ยวข้อง และผู้ถือหุ้นรายใหญ่หรือผู้มีอำนาจควบคุม

3.  ไม่เป็นบุคคลที่เกี่ยวข้อง หรือเป็นญาติสนิทกับผู้บริหาร ผู้ถือหุ้นรายใหญ่ หรือผู้มีอำนาจควบคุม

4.  ไม่มีความสัมพันธ์ทางธุรกิจหรือผลประโยชน์ใด ๆ กับบริษัท , บริษัทย่อย , บริษัทร่วม ,
    บริษัทที่เกี่ยวข้อง

  ในลักษณะที่อาจเป็นการขัดขวางการใช้วิจารณญาณอย่างอิสระ
  และไม่มีลักษณะอื่นใดที่ทำให้ไม่สามารถให้ความเห็นได้อย่างอิสระเกี่ยวกับการดำเนินงานของบริษัท

กรรมการผู้ทรงคุณวุฒิและเป็นบุคคลภายนอก จำนวน 5 ท่าน ไม่มีส่วนร่วมในการบริหารงาน
กับไม่ได้เป็นลูกจ้าง หรือพนักงานที่ได้รับเงินเดือนจากบริษัท บริษัทย่อย หรือบริษัทที่เกี่ยวข้องกัน
รวมถึงผู้ถือหุ้นกลุ่มใหญ่ จึงมีอิสระสามารถดูแลผลประโยชน์ของผู้ถือหุ้นทุกรายให้เท่าเทียม
ตลอดจนสามารถเข้าร่วมการประชุมคณะกรรมการของบริษัท
เพื่อตัดสินใจในกิจกรรมที่สำคัญของบริษัท
นอกจากนี้ธุรกิจหรืออาชีพที่ประกอบอยู่ก็เป็นธุรกิจคนละประเภทกับบริษัท
ไม่มีผลประโยชน์หรือส่วนได้เสียร่วมกัน
จึงมีคุณสมบัติครบถ้วนตามประกาศตลาดหลักทรัพย์แห่งประเทศไทย
เรื่องคุณสมบัติของกรรมการที่เป็นอิสระ ฉบับลงวันที่ 28 ตุลาคม 2536

กรรมการบุคคลภายนอก 5 ท่าน มีเพียงท่านเดียวที่เป็นผู้ถือหุ้นรายย่อย จำนวน 20,000 หุ้น
(อัตราร้อยละ 0.13 จากจำนวนหุ้นทั้งหมด) และทั้ง 5 ท่านก็ไม่มีส่วนเกี่ยวข้องใด ๆ
ทางสายโลหิตกับกรรมการบริษัท,กรรมการบริหารและผู้ถือหุ้นใหญ่จึงมีความเป็นเอกเทศและอิสระในการปฏิบัติหน้าที่อย่างเต็มที่

5.2 คณะอนุกรรมการ

-   คณะกรรมการบริษัทได้แต่งตั้งคณะกรรมการตรวจสอบ จำนวน 3 ท่าน
    เพื่อช่วยกำกับดูแลกิจการของบริษัทด้านคุณภาพของรายงานทางการเงินและระบบการควบคุมภายใน
    ซึ่งคณะกรรมการตรวจสอบทั้งหมดเป็นกรรมการที่เป็นอิสระและไม่เป็นผู้บริหารของบริษัท
    มีหน้าที่รายงานตรงต่อคณะกรรมการบริษัท

ฝ่ายตรวจสอบภายในเป็นฝ่ายงานหนึ่งของบริษัท อยู่ภายใต้การกำกับดูแลของคณะกรรมการตรวจสอบ
มีหน้าที่ตรวจสอบการปฏิบัติงานของพนักงานตามกฎระเบียบที่บริษัทได้วางไว้
มีการจัดทำรายงานผลการตรวจสอบเสนอต่อคณะกรรมการตรวจสอบและคณะกรรมการบริหาร
โดยมีผู้สอบบัญชีเป็นที่ปรึกษาด้านการเงิน, บัญชี และประเมินผลการตรวจสอบและควบคุมภายใน

-   บริษัทยังไม่มีการแต่งตั้งกรรมการค่าตอบแทน
    แต่มีกระบวนการพิจารณาค่าตอบแทนภายใต้หลักการเดียวกับบริษัทในอุตสาหกรรมประเภทเดียวกัน
    โดยมีประธานกรรมการบริษัทซึ่งเป็นกรรมการอิสระเป็นประธานพิจารณาร่วมกับกรรมการบริษัทอีก
    3 ท่าน และนำเสนอขออนุมัติต่อที่ประชุมกรรมการบริษัทและที่ประชุมสามัญผู้ถือหุ้น
    และบริษัทได้เปิดเผยค่าตอบแทนของกรรมการเป็นรายบุคคลในแบบรายงานนี้

-   อนุกรรมการบริหารประกอบด้วยทีมแพทย์อาวุโสซึ่งนอกจากหน้าที่ในการตรวจรักษาคนไข้แล้วยังดำรงตำแหน่งฝ่ายบริหารด้วย
    การบริหารจัดการของบริษัทและบริษัทในเครือจะเป็นเอกเทศต่อกัน อยู่ในรูปแบบของ
    Clusters ของบริษัทในเครือทั้งหมด

-   ค่าตอบแทนคณะกรรมการ และผู้บริหาร

  คณะกรรมการบริษัทได้กำหนดค่าตอบแทนกรรมการที่เป็นธรรมและเหมาะสมโดย

เปรียบเทียบ กับค่าตอบแทนของธุรกิจที่มีขนาดใกล้เคียงกัน ในอุตสาหกรรมเดียวกัน
และนำเสนอขออนุมัติจากที่ประชุมผู้ถือหุ้น ส่วนค่าตอบแทนของผู้บริหาร
จะพิจารณาจากความรู้ความสามารถ ประสบการณ์ และผลการปฏิบัติงาน

5.3 การพัฒนากรรมการและผู้บริหาร

บริษัทมีนโยบายสนับสนุนให้กรรมการเข้ารับการฝึกอบรมหลักสูตรที่เป็นประโยชน์ในการปฏิบัติหน้าที่
เพื่อนำมาประยุกต์ใช้กับการปฏิบัติงาน เช่น หลักสูตรของสมาคมส่งเสริมสถาบันกรรมการบริษัทไทย
หรือหลักสูตรต่าง ๆ ของตลาดหลักทรัพย์แห่งประเทศไทย

ในส่วนของบุคลากรระดับกลาง
แนวทางปฏิบัติการพัฒนาผู้บริหารระดับกลางจะเป็นการกำหนดคณะทำงานโดยประกอบด้วยผู้บริหารระดับสูงเป็นแกนหลัก
และผู้บริหารระดับกลางในแต่ละสายงานเข้าประชุมร่วมกัน
มีส่วนร่วมในการกำหนดแผนงานและแนวทางปฏิบัติงาน
ซึ่งแนวทางดังกล่าวเปิดโอกาสให้ผู้บริหารระดับกลางได้ศึกษาและรับถ่ายทอดกับสั่งสมประสบการณ์จากผู้บริหารระดับสูง
ซึ่งนอกจากทำให้การทำงานมีความต่อเนื่องแล้วยังเป็นการเตรียมและสรรหาผู้สืบทอดตำแหน่งในอนาคตด้วย
บริษัทสนับสนุนพนักงานทุกระดับชั้นเข้ารับการฝึกอบรม, สัมมนา เพื่อเพิ่มทักษะ, ความรู้,
รับรู้เทคโนโลยีใหม่ ๆ เพื่อนำมาปรับใช้ในการทำงาน

4.  การดูแลเรื่องการใช้ข้อมูลภายใน

  บริษัทได้กำหนดระเบียบข้อบังคับ เพื่อป้องกันการนำข้อมูลภายในบริษัทที่ได้จากการปฏิบัติ

งานไปใช้เพื่อประโยชน์ส่วนตัว ดังนี้

-   ข้อบังคับบริษัท ข้อ 34 ห้ามมิให้กรรมการประกอบกิจการอันมีสภาพอย่างเดียวกัน และเป็น

การแข่งขันกับกิจการของบริษัท หรือ เข้าเป็นหุ้นส่วนในห้างหุ้นส่วนสามัญ
หรือเป็นหุ้นส่วนไม่จำกัดความรับผิดชอบในห้างหุ้นส่วนจำกัด หรือเป็นกรรมการของบริษัทเอกชน
หรือบริษัทอื่นที่ประกอบกิจการอันมีสภาพอย่างเดียวกัน และเป็นการแข่งขันกับกิจการของบริษัท
ไม่ว่าจะทำเพื่อประโยชน์ตน หรือประโยชน์ผู้อื่น
เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้ง

-   ข้อบังคับบริษัท ข้อ 35 คณะกรรมการต้องแจ้งให้บริษัททราบโดยไม่ชักช้า หากมีส่วนได้เสีย

ในสัญญาที่ทำกับบริษัท หรือถือหุ้น หรือหุ้นกู้เพิ่มขึ้นหรือลดลงในบริษัท หรือบริษัทในเครือ
ซึ่งข้อบังคับข้อนี้ก็สอดคล้องกับข้อบังคับของสำนักงานคณะกรรมการกำกับหลักทรัพย์และตลาดหลักทรัพย์
เรื่องการจัดทำและเปิดเผยรายงานการถือหลักทรัพย์ของกรรมการ ผู้บริหาร และผู้สอบัญชี
มาตรการการลงโทษคือการพ้นจากตำแหน่งเนื่องจากขาดคุณสมบัติตามพระราชบัญญัติบริษัทมหาชนจำกัด

-   ข้อบังคับเกี่ยวกับการทำงาน ผู้บริหารและพนักงานทุกคนต้องรักษาไว้ซึ่งผลประโยชน์ข้อมูล

และความลับของบริษัท และ ของผู้ป่วย
โดยจะต้องไม่เปิดเผยข้อมูลหรือข่าวสารของบริษัทที่ยังไม่ควรเปิดเผย
และต้องไม่ให้ข่าวสารหรือข้อมูลใด ๆ ที่บริษัทหรือผู้มีอำนาจสั่งการยังไม่อนุญาต
แม้หลังจากพ้นตำแหน่งไปแล้วก็ตาม มาตรการการลงโทษ ประกอบด้วย การตักเตือนด้วยวาจา
การตักเตือนเป็นหนังสือ การพักงาน และการเลิกจ้าง

5.5 เลขานุการบริษัท

คณะกรรมการได้กำหนดให้เลขานุการบริษัท ปฏิบัติหน้าที่เกี่ยวกับคณะกรรมการบริษัทและผู้ถือหุ้น เช่น
ให้คำแนะนำด้านกฎเกณฑ์ต่าง ๆ ที่คณะกรรมการต้องทราบและปฏิบัติ
เป็นผู้ประสานงานด้านเอกสารของผู้ถือหุ้นกับ บริษัท ศูนย์รับฝากหลักทรัพย์ (ประเทศไทย) จำกัด
และเป็นผู้ประสานงาน Contact person ระหว่างบริษัทกับหน่วยงานที่เกี่ยวข้อง
รวมถึงการจัดประชุมและงานเอกสารต่าง ๆ

6. บุคลากร

บุคลากรทางการแพทย์และพนักงาน ณ 31 ธันวาคม 2555
บริษัทและบริษัทย่อยมีทีมแพทย์และพนักงานประจำ ประกอบด้วย :

+-------------+-------+-------+-------+-------+-------+-------+-------+
| รายการ      | โรงพ  | โรงพ  | โรงพ  | โรงพ  | โรงพ  | แพ    | รวม   |
|             | ยาบาล | ยาบาล | ยาบาล | ยาบาล | ยาบาล | ทย์ไทย |       |
|             |       |       |       |       |       |       |       |
|             | มหาชัย | มหาชัย | แ     | เพ    | มหาชัย | 88    |       |
|             |       | 2     | ม่กลอง | ชรรัชต์ | 3     |       |       |
+-------------+-------+-------+-------+-------+-------+-------+-------+
| 1.          | 167   | 126   | 30    | 52    | 42    | -     | 417   |
| แพทย์ป       |       |       |       |       |       |       |       |
| ระจำ/ที่ปรึกษา |       |       |       |       |       |       |       |
+-------------+-------+-------+-------+-------+-------+-------+-------+
| 2.          | 312   | 412   | 46    | 125   | 122   | -     | 1,017 |
| พนัก         |       |       |       |       |       |       |       |
| งานฝ่ายบริการ |       |       |       |       |       |       |       |
+-------------+-------+-------+-------+-------+-------+-------+-------+
| 3.          | 154   | 158   | 40    | 63    | 41    | 40    | 496   |
| พนัก         |       |       |       |       |       |       |       |
| งานฝ่ายบริหาร |       |       |       |       |       |       |       |
+-------------+-------+-------+-------+-------+-------+-------+-------+
| รวมทั้งหมด    | 633   | 696   | 116   | 240   | 205   | 40    | 1,930 |
+-------------+-------+-------+-------+-------+-------+-------+-------+

ผลตอบแทนรวมของพนักงานบริษัทปี 2555 รวม 471.72 ล้านบาท ประกอบด้วย

  ------------------------------------------- ---------- -----------------
  1. เงินเดือน,โบนัส และค่าจ้าง                    439.95     ล้านบาท

  2.                                          31.77      ล้านบาท
  เงินสมทบประกันสังคม,กองทุนสำรองเลี้ยงชีพ,สวัสดิการ ฯ            
  ------------------------------------------- ---------- -----------------